Diari Oficial de la Generalitat Valenciana


Sumari del DOGV 9760, del 05-01-2024 (2023/12600)

RESOLUCIÓ de 26 d'octubre de 2023, del director general d'Urbanisme, Paisatge i Avaluació Ambiental, per la qual es formula un informe d'impacte ambiental del Projecte d'ampliació de l'activitat de reciclatge de productes fèrrics i no fèrrics, carrer de les Rotes, 1, 3, 5, 5A i 7, del terme municipal del Puig de Santa Maria (València). Expedient: (2089022) 164/2021/AIA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9760

Data del DOGV
:   05-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12909


Data del document
:   26-10-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 26 d'octubre de 2023, del director general d'Urbanisme, Paisatge i Avaluació Ambiental, per la qual es formula un informe d'impacte ambiental del Projecte d'ampliació de l'activitat de reciclatge de productes fèrrics i no fèrrics, carrer de les Rotes, 1, 3, 5, 5A i 7, del terme municipal del Puig de Santa Maria (València). Expedient: (2089022) 164/2021/AIA. [2023/12523]  
  
«Informe d'impacte ambiental  
Expedient: (2089022) 164/2021/AIA.  
Projecte: ampliació de l'activitat de reciclatge de productes ferris i no ferris.  
Titular: José Jareño, SA.  
Òrgan substantiu: IPPC (116/21 IPPC).  
Localització: carrer de les Rotes, 1, 3, 5, 5A i 7, el Puig de Santa Maria.  
NIMA: 5310704750.  
Antecedents  
José Jareño, SA, explota una instal·lació de gestió de residus al carrer de les Rotes, núm. 3, 5, 5A i 7, del terme municipal del Puig de Santa Maria. Disposa d'autorització en matèria de residus per a la gestió d'aquests, entre altres operacions, per al tractament de residus perillosos (163/G01/CV i 364/G04/CV) entre altres, vehicles al final de la seua vida útil i emmagatzematge de residus no perillosos (77/G02/V). Segons s'exposa, es va formalitzar la declaració responsable davant l'ajuntament amb referència DRA 140/2015. La documentació tècnica aporta la llista de residus que són objecte de gestió.  
  
El projecte d'aquesta instal·lació va ser objecte d'avaluació d'impacte ambiental per Resolució de 7 de juny de 2004, de la Direcció General de Medi Natural (publicació en el DOGV de 13 de juny de 2005, expedient 086/04-AIA). Posteriorment es va realitzar una consulta (132/7860-APS) sobre la necessitat de nova avaluació ambiental per a l'ampliació mitjançant la incorporació d'una nova nau industrial núm. 3, situada en una parcel·la confrontant a la que en l'actualitat es localitza l'empresa, destinada a emmagatzematge intermedi de vehicles descontaminats. La consulta va motivar l'emissió d'una resolució complementària de la directora general de Gestió de Medi Natural, de data 4 de maig de 2010.  
  
Posteriorment es va sol·licitar avaluació ambiental d'una ampliació de la instal·lació amb motiu de la incorporació d'una nova parcel·la per a l'emmagatzematge de materials, i es va emetre informe d'impacte ambiental per Resolució d'1 de febrer de 2022, de la Direcció General de Qualitat i Educació Ambiental (publicació del DOGV de 3 de maig de 2022, expedient 102/5899-QFK).  
Tramitació administrativa  
Amb data 22 de juliol de 2021 té entrada en aquest òrgan ambiental, remesa pel Servei de Prevenció i Control Integrat de la Contaminació, una sol·licitud de pronunciament sobre la suficiència de la documentació aportada en els aspectes ambientals del projecte de modificació substancial de l'autorització ambiental integrada, promogut per José Jareño, SA, al Puig de Santa Maria la qual adjunta:  
- Sol·licitud d'inici.  
- Projecte tècnic.  
- Resum no tècnic del projecte.  
- Estudi d'impacte ambiental.  
- Resum d'estudi d'impacte ambiental.  
Documentació complementària amb:  
- Plànols (annexos d'1 a 10).  
- Annex II, anàlisis d'abocaments d'aigües residuals.  
- Annex III, sòls.  
- Annex IV, emissions.  
- Annex V, sorolls.  
- Annex IX, negociant.  
- Quadre d'MTD signat per tècnic competent.  
- Declaració responsable signada per tècnic competent.  
- Llicència d'obertura.  
- Llicència de funcionament.  
- Memòria justificativa d'MTD.  
Amb data 26 d'abril de 2022, l'òrgan substantiu va remetre còpia de la documentació complementària aportada per l'empresa, reiterant la petició d'informe de suficiència. La documentació aportada va ser:  
- 02A 18.3-remision-doc-complementaria-a-seia\_firmado.  
- 02A 17.entrada-doc-complem-residuos-raees.  
- 02A 17.entrada-auditoria-acustica-03.12.2021.  
El dia 18 de maig de 2022 van tindre entrada els següents documents:  
- Annex VI. Pla d'autoprotecció.  
- Annex VII. Residus.  
- Annex VIII. Compatibilitat urbanística ajuntament.pdf.  
El 26 de maig de 2022, aquest òrgan ambiental emet informe de suficiència documental.  
Amb data 27 de desembre de 2022 l'òrgan substantiu comunica a l'òrgan ambiental que el promotor va presentar el dia 17 de juny de 2022 addendes al projecte de la modificació substancial de la instal·lació del Puig de Santa Maria, relatives a la no-instal·lació de la fragmentadora de metalls, la nova distribució dels processos de tractament de residus i la inclusió de noves operacions de gestió de residus (recuperació de residus metàl·lics i plàstics), i sol·licita a l'òrgan ambiental que emeta informe de suficiència i idoneïtat, segons el que s'establix en l'article 28 de la Llei 6/2014, de 25 de juliol.  
Per a aquesta finalitat aporta:  
- Plànols de la instal·lació.  
- Estudi acústic.  
- Addenda del projecte.  
- Addenda de l'EIA.  
Amb data 7 de juny de 2023 té entrada un ofici del Servei de Prevenció i Control Integrat de la Contaminació on se sol·licita que s'emeta informe d'adequació sobre la documentació remesa amb anterioritat i la documentació referida a la incorporació d'equips addicionals als existents en la línia de recuperació de cable elèctric. S'adjunta la documentació següent:  
- Comunicació del promotor sobre maquinària addicional línia de recuperació de cable elèctric.  
- Plànols amb els punts de control d'emissions acústiques de la línia.  
- Fitxes CAPCA dels focus d'emissions canalitzades d'aquesta línia.  
Així mateix, en aquest ofici, es comunica que durant el període d'informació pública no s'han presentat al·legacions al projecte.  
Amb data 9 d'agost de 2023 té entrada un ofici del Servei de Prevenció i Control Integrat de la Contaminació, que adjunta la sol·licitud del promotor perquè es realitze l'avaluació d'impacte ambiental simplificada.  
Considerant que la instal·lació se situa en zona industrial, que l'anunci d'informació pública de l'expedient ha sigut publicat en el DOGV núm. 9521, de 27 de gener de 2023, que ha estat exposat a informació pública 30 dies hàbils a partir de l'endemà de la publicació d'aquest anunci, sense que durant eixe període s'hagen presentat al·legacions i en nom de la simplificació i reducció de càrregues administratives, s'incorpora l'esmentada documentació al present expedient als efectes previstos en l'article 46 de la Llei 21/2013. La informació continguda en l'expedient aporta elements de judici suficients per a continuar el procediment d'avaluació d'impacte ambiental simplificada.  
  
Criteris ambientals  
Per a l'emissió del present informe d'impacte ambiental, de conformitat amb l'article 47 de la Llei 21/2013, s'han tingut en compte els criteris de l'annex III d'aquesta.  
Característiques del projecte  
José Jareño, SA, desenvolupa una activitat de gestió de residus al terme municipal del Puig de Santa Maria, al polígon industrial I2 nord, carrer de les Rotes, núm. 3, 5, 5A i 7, en parcel·les adjacents de referències cadastrals 9282817GC0689P8111KX, 4410903AW4016F1652FO, 8067026UT4087D1486BW i 7165628CO8743X9564PZ. L'activitat està autoritzada i en funcionament.  
  
El promotor pretén incorporar a la instal·lació la parcel·la adjacent de 12.894 m², situada al carrer de les Rotes, núm. 1, de referència cadastral 6529388XF7385U4612PT, i disposar d'un total de 37.243 m². Amb l'addició de la nova parcel·la es realitzarà una redistribució dels processos de gestió de residus que es realitzen en la instal·lació i s'incorporaran noves operacions de gestió de residus.  
La instal·lació disposarà de diverses línies de gestió de residus:  
1. Línia de gestió de residus no perillosos: metalls ferris i no ferris. Línia en funcionament. S'amplia la zona de campa amb part de la nova parcel·la (parcel·la 1) i s'allibera la parcel·la 5 per a la línia de recuperació de cable elèctric.  
2. Línia de recuperació de cable elèctric. Línia en funcionament. S'amplia la línia amb la parcel·la 5 destinada a campa d'emmagatzematge, i s'incorpora un molí híbrid, un separador en sec i un sistema d'aspiració per al tractament de fraccions amb un baix contingut en metalls no ferris.  
3. Línia de recuperació de residus metàl·lics i plàstics. Inclou una taula de separació densimètrica en via humida per a separar fraccions de residus de diferent densitat. Permet obtindre materials que complixen la condició de final de residu (alguns metalls) o complixen les condicions establides en el projecte d'ordre ministerial per a determinar quan un residu plàstic deixa de ser residu. Està situada en la parcel·la 7.  
  
4. Condicionament i emmagatzematge de residus no perillosos (diferents dels residus metàl·lics). Es trasllada a la parcel·la 1.  
5. Transferència de residus perillosos. Són emmagatzemats en una nau de la parcel·la 1 (residus provinents d'RAEE) i en les naus de la parcel·la 3. Els llocs d'emmagatzematge de residus perillosos estan protegits de la intempèrie i el sòl està protegit per un recobriment impermeable. S'amplia la llista de codis LER de residus de piles, acumuladors i la gestió ambiental d'aquests.  
6. Gestió de residus d'aparells elèctrics i electrònics. S'amplia l'activitat amb la inclusió de nous codis LER i noves operacions. Es modifica la seua localització i es trasllada a una nau tancada en la parcel·la 1. S'afigen nous codis LER i es realitzaran les operacions de preparació per a la reutilització, emmagatzematge i les operacions G1, G2, G6.  
  
7. Tractament de vehicles al final de la seua vida útil. No modifica la seua activitat.  
Les capacitats màximes (puntuals) de la nova instal·lació són:  
- Recuperació de metalls: emmagatzematge: 5.000 t previs al tractament i 7.000 t de material tractat. Capacitat de tractament 155.000 t/any.  
  
- Recuperació de cable elèctric: emmagatzematge: 2.000 t previs al tractament i 1.900 t de material tractat. Capacitat de tractament 18.000 t/any.  
- Recuperació de metalls i plàstic. Emmagatzematge: 40 t previs al tractament i 80 t de material tractat. Capacitat de tractament 2.300 t/any.  
  
- Condicionament i emmagatzematge de residus no perillosos (diferents dels residus metàl·lics). Capacitats no declarades.  
- Transferència de residus perillosos. Capacitats no declarades.  
- Emmagatzematge de residus d'aparells elèctrics i electrònics. 40 t d'emmagatzematge d'RAEE no perillosos, 20 t d'RAEE no perillosos. Capacitat de tractament 2.300 t/any.  
- Gestió d'RAEE. Per a l'operació G1: emmagatzematge: 250 t abans del tractament i 1.000 t de material tractat. Capacitat de tractament a determinar en la prova d'assaig. Per a l'operació G2: emmagatzematge: 50 t abans del tractament i 200 t de material tractat. Capacitat de tractament a determinar en la prova d'assaig. Per a l'operació G6: emmagatzematge: 45 t abans del tractament i 100 t de material tractat. Capacitat de tractament a determinar en la prova d'assaig.  
  
- Tractament de vehicles al final de la seua vida útil. Emmagatzematge: 20 u. abans del tractament i 100 t de material tractat. Capacitat de tractament 2.000 vehicles/any.  
En la nova parcel·la s'edificaran tres naus contínues, amb un total de 1.400 m² per a la gestió d'RAEE, una nau per a l'emmagatzematge de residus no ferris no perillosos i un edifici d'oficines de 390 m². S'instal·laran depòsits de gasoil, bàscula i sistema de recollida de pluvials amb separador de greixos. La parcel·la disposarà de dos accessos des de la travessia de la Peralta.  
La instal·lació disposarà de depòsits de gasoil A i B, maquinària mòbil (carretons elevadors, retroexcavadores, empaquetadora, trituradora) i bàscules per a camions, bascules, cisalla, dues premses i un equip d'oxitall, maquinària de taller, línia de recuperació de coure i una taula de separació densimètrica. En la instal·lació treballaran al voltant de 35 persones en horari diürn.  
Els residus procedixen d'altres línies de la instal·lació, de clients particulars, d'altres empreses i de gestors de residus. El material processat s'enviarà a fosa si ha perdut la condició de residu o a un gestor autoritzat si no l'ha perduda.  
Els residus no perillosos s'emmagatzemaran en les campes a l'aire lliure, a excepció de determinats residus que per les seues característiques seran emmagatzemats dins de les naus.  
Els residus perillosos seran emmagatzemats sempre a cobert en locals amb el sòl impermeabilitzat. Els RAEE i els residus provinents d'VFU s'emmagatzemaran segons s'indica en les normatives sectorials.  
  
El projecte està relacionat amb el projecte de planta de reciclatge de metalls ferris i no ferris que el mateix titular construirà al terme municipal de Sagunt, on s'instal·larà una fragmentadora de metalls.  
  
L'activitat es desenvolupa en zona urbana industrial i els recursos que utilitza provenen de serveis del polígon. La instal·lació usa aigua de la xarxa pública, en quantitats no substancials per als serveis sanitaris del personal, la neteja de les instal·lacions i per a evitar la formació de pols. Els consums estimats són: aigua, 231 m³; energia: 2.460 kWh/any, i combustibles i lubrificants: 282.300 m³/any.  
Els residus generats en la instal·lació són:  
- Residus sòlids assimilables a domèstics que seran retirats pels serveis municipals.  
- Aigües fecals provinents d'ús humà que seran abocades al clavegueram.  
- Residus provinents dels processos de manteniment.  
- Llots i hidrocarburs procedents dels separadors de greixos.  
- Residus impropis que acompanyen els residus rebuts (fusta, vidre i altres).  
- Pols procedent dels filtres de la línia de cable.  
Els residus seran entregats a gestors autoritzats, segons el tipus de residus.  
Les principals afeccions associades a l'activitat seran les següents:  
  
- Emissions a l'atmosfera. L'activitat està inclosa en el catàleg d'activitats potencialment contaminadores de l'atmosfera CAPCA-2010 establides en el Reial decret 100/2011, de 28 de gener. La instal·lació no està en l'àmbit de millora per a PM10.  
- Soroll i vibracions. L'activitat utilitza màquines sorolloses que poden transmetre vibracions.  
- Afeccions al sòl i a l'aigua. Les aigües d'ús assimilable a domèstic seran conduïdes a la xarxa de fecals del polígon. Les aigües dels sostres de les edificacions seran conduïdes a la xarxa de pluvials del polígon.  
  
Les superfícies no cobertes estan completament formigonades. Les aigües pluvials procedents de les zones no cobertes seran conduïdes a la xarxa de pluvials del polígon després del seu pas per un separador de greixos. Les zones que emmagatzemen productes perillosos tenen el sòl impermeabilitzat. En el cas de residus líquids o que continguen líquids, es disposarà de cubetes de contenció i de material absorbent o neutralitzador amb eines per al seu ús.  
- Olors. En funcionament normal, l'activitat no genera olors.  
D'acord amb el PATRICOVA, es troba dins d'una àrea amb el risc d'inundació geomorfològica. Segons la guia d'aplicació del PATRICOVA, en sòl urbà, correspon als ajuntaments analitzar, establir i comprovar el compliment dels condicionants que hagen d'establir-se.  
  
L'activitat no presenta riscos previsibles per a la salut humana.  
Ubicació del projecte  
L'activitat es desenvolupa en zona urbana industrial amb grau d'urbanització complet. Es disposa de certificat de compatibilitat urbanística.  
La instal·lació es troba a més de 500 m de nuclis habitats. En les seues proximitats no existixen llocs protegits.  
Característiques del potencial impacte  
Després de les modificacions proposades, l'afecció associada al funcionament de l'activitat serà anàloga a l'actual. Donat l'entorn antropitzat que es localitza, aquests afeccions no resulten significatives.  
El projecte incorpora les mesures preventives i correctores necessàries per a aquest tipus d'instal·lacions, tal com s'ha descrit.  
Consideracions jurídiques  
El projecte constituïx un supòsit d'avaluació d'impacte ambiental simplificada, d'acord amb l'article 7.2.c de la Llei 21/2103, de 9 de desembre.  
L'expedient ha seguit el tràmit d'avaluació d'impacte ambiental simplificada, previst en la secció 2a, capítol 2, del títol II, de la Llei 21/2013.  
L'article 9.1 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, atribuïx a la Direcció General d'Urbanisme, Paisatge i Avaluació Ambiental la competència en avaluació ambiental estratègica i impacte ambiental, incloent-hi els sistemes indicadors i les avaluacions ambientals.  
Per tant, a proposta del Servei d'Avaluació d'Impacte Ambiental, fent ús de les atribucions que tinc, resolc,  
  
Primer  
Estimar que el Projecte ampliació de l'activitat de reciclatge de productes ferris i no ferris, promoguda per José Jareño, SA, al terme municipal del Puig de Santa Maria, sense perjudici de l'obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requerix una avaluació d'impacte ambiental ordinària, sempre que s'ajuste a les previsions del projecte, del document ambiental i als termes del present informe, en particular: quant a la llista definitiva de residus admissibles, de la quantitat emmagatzemada i del temps màxim de permanència, quedarà limitada per l'abast de l'autorització sectorial, entre els proposats pel promotor segons la documentació aportada a aquest òrgan. Es podran incloure altres codis LER que l'òrgan competent considere susceptibles d'autorització, sempre que la seua inclusió no comporte la modificació substancial del projecte avaluat i no responga a casos en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
  
  
Segon  
De conformitat amb el que es preveu en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de la seua publicació en la seu electrònica de l'òrgan ambiental.  
B. L'informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera autoritzat el projecte en el termini màxim de quatre anys des de la seua publicació, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs sense perjudici dels que, si escau, siguen procedents en via administrativa o judicial contra l'acte, si és el cas, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2103, de 9 de desembre.  
  
València, 26 d'octubre de 2023.- El director general d'Urbanisme, Paisatge i Avaluació Ambiental: Miguel Ángel Ivorra Devesa.»